section_heading: Zemljopisni položaj
paragraph_text: Preslatinci se nalaze na 122 metara nadmorske visine (središte sela) u području gdje jugoistočni obronci Krndije prelaze u nizinu istočnohrvatske ravnice. Selo se nalazi na županijskoj cesti ŽC 4118. Susjedna naselja: sjeverozapadno se nalazi općinsko središte Drenje, zapadno je naselje Pridvorje i sjeverno Kućanci Đakovački. Istočno se nalazi Satnica Đakovačka, te zapadno Gašinci naselja u susjednoj općini Satnica Đakovačka. Pripadajući poštanski broj je 31418 Drenje, telefonski pozivni 031 i registarska pločica vozila DJ (Đakovo). Površina katastarske jedinice naselja Preslatinci je 6,2 km<sup>2</sup>.